افغانیستانین تهران ائلچیلیگی، طالبان یؤنه‌تیمینه تحویل وئریلدی.
طالبان گئچیجی حکومتینین خاریجی ایشلر باخانلیغی سؤزچوسو عبدالقهار بلخی، شخصی توییتر حسابیندان بو قونویلا باغلی اچیقلاما یاییملادی.
بلخی، افغانیستانین تهران ائلچیلیگینه یئنی ایش‌گۆدر و دیپلوماتلار تعیین ائدیلدیگینی ایفاده ائد‌رک سؤزو گئدن گؤره‌ولندیرمه‌لرله ائلچیلیک فعالیتلرینین داوام ائتدیریله‌جگینی ایفاده ائتدی.
افغانیستانین تهران ائلچیلیگینده‌کی دیپلوماتلار ایسه ائلچیلیگی بوشالتدی.
تۆرکمنیستان، پاکیستان، روسیا و چین‌ده اولان افغانیستان ائلچیلیکلری گئچه‌ن ایل طالبانا تحویل وئریلمیشدی.
دونیادا گئرییه قالان افغانیستان ائلچیلیکلرینده ایسه اؤنجه‌کی افغانیستان حکومتی طرفیندن تعیین ائدیله‌ن دیپلوماتلار وار.
اؤلکه‌لرینده‌کی ائلچیلیکلر طالبانا تحویل وئریله‌ن اؤلکه‌لر داخیل، هئچ بیر اؤلکه طالبان رهبرلیگینی بو آنا قدر رسمی اولاراق تانیمادی.
